title: Elia Barceló
text: Elia Barceló Esteve (Alacant, ) zo ur skrivagnerez spagnol, anezhi unan eus teir skrivagnerez pennañ ar skiant-faltazi spagnolek, a-gevret gant an Arc'hantinadez Angélica Gorodischer (1928-2022) hag ar Gubanez Daína Chaviano (* 1957).
  Gant an anv-pluenn "Elia Eisterer-Barceló" he deus graet div wech.
  
  Buhez ha respet
  
  En Alacant e voe ganet Elia Barceló Esteve d'an 29 a viz Genver 1957, hag e kêr Elda e vevas a-hed e bugaleaj. A-dugarez da gentelioù he mamm e teskas lenn pa oa 4 bloaz, ha d'he 12 vloaz e krogas da skrivañ istorioù. Abred e voe dedennet gant al lennegezh, ha buan e troas war-du ar moliac'h, ar skiant-faltazi, ar romantoù du hag ar romantoù spont. Evit ar yaouankizoù eo an darn vrasañ eus he levrioù.
  
  E 1979 ec'h echuas studiañ al lizheregouriezh saoznek hag alamanek e Skol-veur València hag e 1981 e voe diplomet war al lizheregouriezh spagnolek e Skol-veur Alacant. E-kerzh he studi e voe Elia Barceló ur gobari evit botoù, un ostizez degemer e ferias, un droourez en ||embregerezh]]ioù, ur jubennourez e simpoziomoù ha stalioù-labour ha kelenn saozneg a reas en un embregerezh liesvroadel stadunanat.
  
  E 1981 ivez ec'h eas da Aostria m'edo Klaus Eisterer, a zo he fried bremañ. Eno e kelennas al lennegezh spagnolek. War an danvez-se e tapas un doktorelezh e Skol-veur Innsbruck e 1995 ; a-zivout ar spont en oberennoù moliac'hus ar skrivagner arc'hantinat Julio Cortázar (1914-1984) e oa he zezenn.
  
  Adalek 1981 ivez, oadet 24 bloaz, e voe embannet istorioù skrivet ganti (Embryo, Minnie, La dama dragón). N'he deus ket paouezet da skrivañ abaoe. Treuzhyezhet en 20 yezh ez eo bet hec'h oberennoù.
  
  E 1994-1995 e skrivas pennadoù evit El País de las Tentaciones, ar stagadenn d'ar gazetenn El País evit ar yaouankizoù.
  
  Er bloaz 2017, oadet 60 vloaz, e kuitaas ar Skol-veur hag ec'h eas da skrivagnerez a-vicher.
  
  Oberennoù
  Beajoù (4)
  2001 : La Mano de Fatma 
  2003 : Si un día vuelves a Brasil 
  2007 : Caballeros de Malta 
  2020 : La noche de plata 
  Danevelloù (2)
  1989 : Sagrada 
  2002 : El vuelo del Hipogrifo 
  Dirummad (5)
  2003 : Trafalgar, Benito Pérez Galdós 
  2017 : El color del silenci 
  2018 : Las largas sombras 
  2019 : El eco de la piel 
  2021 : Disfraces terribles 
  Du (5)
  1997 : El caso del artista cruel 
  2002 : El caso del crimen de la ópera 
  2019 : La mujer fantasma 
  2022 : Muerte en Santa Rita 
  2023 : Amores que matan (Muerte en Santa Rita /2) 
  Istorel (1)
  2003 : La roca de Is 
  Karantez (5)
  2003 : El secreto del orfebre 
  2007 : Cordeluna  • Corazón de tango 
  2013 : Hijos del Clan Rojo — stirad Anima mundi /1  • Hijos de Atlantis — Anima mundi /2  • Hijos de las Estrellas — Anima mundi /3 
  2015 : Por ti daré mi vida 
  2019 : El efecto Frankenstein 
  Moliac'h (2)
  2003 : El almacén de las palabras terribles 
  2004 : El Contrincante – Para jugar, Dios necesita un adversario 
  Skiant-faltazi (4)
  1993 : El mundo de Yarek 
  1994 : Consecuencias naturales 
  2014 : Mil euros por tu vida 
  2015 : La Maga y otros cuentos crueles
  
  Kenlabour
  2012 : Bleak House Inn. Diez huéspedes en casa de Dickens, kontadennoù moliac'h 
  2014 : Mañana todavía. Doce distopías para el siglo XXI, istorioù berr skiant-faltazi 
  2019 : Hombres (y algunas mujeres), istorioù berr da lidañ Devezh ar Maouezed (8 a viz Meurzh). Embannadur niverel hepken.
  2022 : Nornir – El Ciclo de Dimar /1, skiant-faltazi
  
  Enorioù 
  1991 : Premio Ignotus al mejor cuento evit La estrella.
  1993 : Premio UPC de ciència-ficció evit El mundo de Yarek.
  1998 : Premio Edebé de literatura juvenil evit El caso de la artista cruel.
  2007 : Premio Edebé de literatura juvenil evit Cordeluna.
  2014 : Premio Celsius La Semana Negra (Xixón) evit Hijos del Clan Rojo.
  2018 : Premio Ignotus al mejor cuento evit Humo y espejos.
  2019 : Premio Edebé de literatura juvenil evit El efecto de Frankenstein.
  2020 : Premio Nacional de Literatura Infantil y Juvenil (Spagn), Premio Kelvin, Festival Celsius de Avilés (Asturiez) ha Premio Sarmiento (Galiza) evit El efecto de Frankenstein.
  
  Liammoù diavaez
  
  Notennoù
  
  Ganedigezhioù 1957
  Skrivagnerien Spagn
  Skrivagnerezed spagnolek
  Skrivagnerezed skiant-faltazi